open-index/open-wikipedia-markdown huggingface dataset:
Komarko

**Komarko** aŭ ***Comarca*** (hispana kaj portugala pluralo *comarcas*, kataluna pluralo *comarques*) estas eta tradicia regiono aŭ loka administra divido kiu troviĝas en partoj de Hispanio, Portugalio, Panamio, Nikaragvo, kaj Brazilo.

La komarko ankaŭ estas konata en la aragona kiel *redolada*, kaj kiel *bisbarra* en la galega.

En Esperanto la plej proksima termino estus distrikto aŭ **subregiono** kiu tamen havas pli oficialan administran signifon. Foje interuzeblas tiu termino por la iberia koncepto komarko.

## La komarko en Hispanio kaj Portugalio
La termino komarko estas uzata en kelkaj regionoj de Iberio.
*En Katalunio kaj Aragono, la komarko ekzistas kiel loka administracia teritorio, kaj estas reprezentita de la komarka konsilio.
*En la Valencilando, la komarko ekzistas nur kiel tradicia regiono sen administraciaj funkcioj.
* En Galegio la komarkoj aŭ *bisbarras* estas tradiciaj dividoj de la lando kiuj havas limigitan oficialan agnoskon, sed ne administracian gravecon. Tamen, la galega registaro planas transformi la *bisbaras* al teritoria administracia nivelo kaj starigi novan regionan reton supozata pli ekvilibra kaj efika. La galegaj komarkoj ankaŭ havas komarkan konsilion .
* En Portugalio la komarko ekzistas kiel regiona subdivido, sed ne havas administracian aŭ oficialan uzon sed la nuran aludon.

En aliaj lokoj, kiel Extremadura, la komarko povas simple esti maldifinita regiono. 

Pro ties larĝasensa uzo, la komarko estas foje uzata kiel rimedo por promocii la turismon, per la emfazo de la loka kultura tradicio kaj historio.

### Komarkoj de Katalunio
## Vidu ankaŭ
* Administra divido de Hispanio

## Eksteraj ligiloj 
* Historio de la komarkaj dividoj en la Katalunaj Landoj  
* Komarkoj de Galegio 

Kategorio:Geografio de Hispanio
Kategorio:Administra divido de Katalunio
Kategorio:Administraj unuoj laŭ klasnomoj
Sigelo de la subŝtato Serĝipo

eta|dekstra|Sigelo de Serĝipo.
La **sigelo de la subŝtato Serĝipo** (portugale *selo do Estado de Sergipe*) estas la oficiala sigelo de la brazila subŝtato Serĝipo, kvankam ĝi funkcias multfoje ankaŭ kiel subŝtata blazono. La sigelo estis kreita de Prof-o Brício Cardoso en 1822 kaj oficialigita de la Serĝipa Leĝdona Asembleo en la 5-a de julio 1892. Ĉar ĝi perdis teĥnikan kvaliton pro ripeta reproduktado, ĝi estis riparita de la Direkcio de Arto de la Subŝtata Sekretario de Socia Komunikado en 2007, per redesegno sur la originala.

La sigelo reprezentas la indiĝeno Serigi, kiu eniras aerostaton portantan supre la vorton *porvir* (portugallingve, "estonteco"). Malantaŭe estas tipa pejzaĝo de Serĝipo, kun palmoj kaj montetoj. Sub ĉio oni legas *sub lege libertas* (latine, "sub la leĝo la libereco"). La 18-a de majo 1892, kiu aperas kune kun la latina frazo, estas la dato de akcepto de la unua konstitucio de la subŝtato Serĝipo. Serigi reprezentas la pasintan tempon, kaj la aerostato la estontan, indiĝenan kaj eŭropan figurojn, la simbole sovaĝan kaj la simbole civilizan unuigitajn sur la serĝipa pejzaĝo.

Tiu sigelo estas devige stampata sur ĉiu oficiala dokumento produktita de la subŝtata registaro kaj ĝiaj sekretarioj kaj ankaŭ de publikaj institucioj, de la Leĝdona Asembleo kaj de la Juĝa Povo de tiu subŝtato.

Kategorio:Simboloj de Serĝipo
Olli Rehn

**Olli REHN** () (naskiĝis la 31-an de marto 1962 en Mikkeli) estas finna politikisto. Lia partio estas Finnlanda Centro, kies EU-parlamentanoj membras en la liberala-demokrata alianco.

Li estis membro de la Eŭropa Komisiono ekde 2004, vicprezidanto ekde 2011. Unue li oficis kelkajn monatojn en la Komisiono Prodi, kie li respondecis pri entreprenoj kaj informa socio, transpreninte la taskon de sia samlandano Erkki Liikanen. La 22-an de novembro 2004 li eklaboris kiel komisionano respondeca pri larĝiĝo de la Unio en la unua Komisiono Barroso. En la dua Komisiono Barroso, kiu eklaboris la 10-an de februaro 2010, li estis membro respondeca pri ekonomio kaj monaj aferoj.

Kategorio:Finnaj politikistoj
Kategorio:Membroj de la Eŭropa Komisiono
Kategorio:Komisiono Prodi
Kategorio:Komisiono Barroso 1
Kategorio:Komisiono Barroso 2
Neil Kinnock

250px|eta|Neil Kinnock
**Neil Kinnock**, naskiĝinta la 28-an de marto 1942 en *Tredegar*, Kimrio, estas brita politikisto. Li interalie estis vicprezidanto de la Eŭropa Komisiono Prodi, kiu gvidis la Eŭropan Union de la 16-a de septembro 1999 (post la demisio de la antaŭa Komisiono Santer) ĝis la 31-a de oktobro 2004. En tiu Eŭropa Komisiono, li prezidis la fakon *administraj reformoj*. Jam dum la antaŭa Eŭropa Komisiono Santer, li oficis kiel respondeculo pri la fako *transporto*. Neil Kinnock estas membro de la socialisma Brita Laborista Partio.

De 2004 ĝis 2009 li estis prezidanto de la British Council, kies celo estas la disvastiĝo de la angla lingvo kaj de la kulturo de Britio tutmonde.

Kategorio:Britaj politikistoj
Kategorio:Membroj de la Eŭropa Komisiono
Kategorio:Komisiono Prodi
Kategorio:Komisiono Santer
Nikio

**Nikio** (Nicias/Nikias) estis atena generalo dum la peloponesa milito (470 a.K.413 a.K.).

Dum la unua fazo de la milito li sukcese komandis mararmeojn. En 423 a.K., li estis unu el la signantoj de armistico inter Ateno kaj Sparto, kaj, du jarojn poste, li konkludis kvindek-jaran traktaton inter la du urboj - la "Paco de Nikio". Li klopodis persvadi la atenanojn observi la preskribojn de la traktato, sed sensukcese. En 415 a.K. la atenanoj decidis sendi ekspedicion kontraŭ Siracusa. Kvankam Nikio malaprobis la decidon, oni devigis lin iĝi unu el la komandantaj generaloj, tamen li sin montris timida kaj nedecidema. Parte pro tio la afero fiaskis: la sirakusanoj tute malvenkigis la atenanojn en 413 a.K., kaj mortigis Nikion.

## Vidu ankaŭ 
* Alkibiado

Kategorio:Naskiĝintoj en la 5-a jarcento a.K.
Kategorio:Mortintoj en la 5-a jarcento a.K.
Kategorio:Antikva Grekio
Administra divido de Nederlando

Nederlando estas dividita en dek du provincojn kaj ĉiu provinco en nombro da municipoj.

Krome la lando estas dividita en 37 akvo-administracioj (waterschappen), kiuj ne konformas al provincaj aŭ municipaj limoj.

La ĉefurbo de Nederlando estas Amsterdamo.

La sidejo de la parlamento kaj registaro estas Hago.

## Provincoj en Nederlando 
eta|maldekstra
Nederlando havas dek du provincojn (*provincies*) (ĉefurbo interkrampe):

* Groningo (Groningo)
* Frislando (Leeuwarden)
* Drento (Assen)
* Overiselo (Zvolo)
* Flevoland (Lelystad)
* Gelderland (Arnhemo)
* Utreĥto (Utreĥto)
* Nord-Holando (Harlemo)
* Sud-Holando (Hago)
* Zelando (Middelburg)
* Nord-Brabanto ('s-Hertogenbosch)
* Limburgo (Mastriĥto)

Ĉi tiuj provincoj konsistas el municipoj (*gemeentes*), vidu la artikolojn *listo de nederlandaj municipoj* kaj *listo de nederlandaj urboj*.
Vaglumo

eta|Artefarita vaglumo
[eta|*Vaglumo kaj serpento* de [Hermann Hendrich]]
**Vaglumo** (kelkfoje nomata *erarlumo*) estas fenomeno en marĉoj manifestiĝanta per mallongdaŭra fajreto. Ĉar tiu fenomeno estas tre malofte observata, la fizikaj fundoj estas pridiskutaĵo. Laŭ raportoj de vidintoj ĝi daŭras kelkajn sekundojn kaj ŝajnas blueta.

Plej verŝajne ĝi estas fajreto de gasoj elvenintaj el la marĉo, kie ili estiĝis per putrado. Alia klarigo estas, ke ĝi estas bioluminesko de certaj fungoj. Dum longaj tempoj la vaglumoj estis vaste rigardataj kiel nura superstiĉo.

Nomoj en aliaj lingvoj:
* En la nederlanda ĝi nomiĝas *dwaallicht*, kio signifas "erara aŭ erariga lumo", eble pro la kredo, ke pere de tiu lumo spiritoj volas erarigi la homojn, kiuj dumnokte vagas en la marĉoj. Similan signifon povas havi la germana *Irrlicht*, laŭ kiu fariĝis la esperanta *erarlumo*.
* En la latina oni diris *IGNIS FATVVS* (*ignis fatuus*) "stulta fajro", en la franca oni diras *feu follet* "frenezeta fajro", kio devenas aŭ de la "freneza", t. e. neklara, naturo de la fenomeno aŭ de la frenezeco, al kiu oni atribuis la laŭkrede fantazian imagon de tiu lumo. Similaj estas la vortoj en aliaj latinidaj lingvoj: , itale *fuoco fatuo*, portugale *fogo fátuo*, .
* La rusa vorto estas *блуждающий огонёк* (*bluždájuščij aganjók*) "vaganta fajreto", evidente pro la ne antaŭvidebla apero kaj la laŭdira vagado de la fajreto. Tio evidentas esti la origino ankaŭ de la esperanta vorto.
* Angle oni konas la fenomenon apud multaj lokaj nomoj ĉefe kiel ''will-o'-the wisp*, t. s. "volo de la fojn- aŭ pajlfasko (kiu kelkfoje uziĝas kiel torĉo)" pro mitologiaj kialoj. Alia angla nomo estas *Jack o' lantern* "Johano de la lanterno", kiu ankaŭ diriĝas en la kimra kiel *jacolantern*.
* En la sveda ankaŭ pro mitologiaj kialoj oni diras *lyktgubbe* "vir(maljuneg)ulo kun lanterno/torĉo".
* Inter la pluraj platdiĉaj vortoj estas *Spöklicht* "fantomlumo", *Dodenlücht* "lumo de mortintoj" kaj *Duivelsfratzen* "diablogrimaco".
* La finna kaj estona *virvatuli* signifas ion kiel "flagranta fajro".
* En la eŭska ĝi nomiĝas *argi-txakurrak* [ĉa**kur**rak] "hunda lumo".

## Vidu ankaŭ 
* Globa fulmo
* Halloween
* *Kiel Vaglumo''

Kategorio:Mitologiaj kreitaĵoj
Kategorio:Folkloro
Finn Olav Gundelach

**Finn Olav GUNDELACH** (naskiĝis la 23-an de aprilo 1925 en Vejle, mortis la 13-an de januaro 1981 en Strasburgo) estis dana politikisto. Li interalie estis komisaro en la Eŭropa Komisiono Thorn, kiu gvidis la Eŭropan Komunumon inter la jaroj 1981 kaj 1985. En la Eŭropa Komisiono, li prezidis la fakojn *agrikulturo kaj fiŝado*. Tamen li mortis jam dum la unua jaro de la ofic-periodo, kaj lian postenon transprenis la samlandano Poul Dalsager.

Kategorio:Danaj politikistoj
Kategorio:Membroj de la Eŭropa Komisiono
Kategorio:Komisiono Thorn
Charlie McCreevy

**Charlie McCreevy** (en la gaela lingvo *Cathal Mac Riabhaigh*), naskiĝinta la , estas irlanda politikisto. Li interalie estis irlanda nacia parlamentano inter la jaroj 1977 kaj 2004, kaj tiujare iĝis komisaro en la Eŭropa Komisiono Barroso, kiu gvidas la Eŭropan Union ekde la 22-a de novembro 2004. En la Eŭropa Komisiono, li prezidas la fakojn *interna merkato kaj servoj*. Charlie McCreevy estas membro de la konservativa partio Fianna Fáil de Irlando.

Kategorio:Irlandaj politikistoj
Kategorio:Membroj de la Eŭropa Komisiono
Kategorio:Komisiono Barroso 1
Ivor Richard

**Ivor Richard** (30-an de majo 1932 - 18-a de marto 2018) estis brita politikisto. Li interalie estis membro de la Eŭropa Komisiono Thorn, kiu gvidis la Eŭropan Komunumon inter la jaroj 1981 kaj 1985. En la Eŭropa Komisiono, li prezidis la fakojn *okupateco kaj sociaj aferoj*. Ivor Richard estis membro de la socialisma Brita Laborista Partio.

Kategorio:Britaj politikistoj
Kategorio:Membroj de la Eŭropa Komisiono
Kategorio:Komisiono Thorn
Kategorio:Naskiĝintoj en 1932
Michael O'Kennedy

'''Michael O'Kennedy'* (en la gaela lingvo *Micheál Ó Cinnéide*), (naskiĝinta la 21-an de februaro 1936 en *Nenagh*, mortis la 15-a de aprilo 2022) estis irlanda politikisto. Li interalie estis delegato de la prezidanto en la Eŭropa Komisiono Thorn, kiu gvidis la Eŭropan Komunumon inter la jaroj 1981 kaj 1985. En la Eŭropa Komisiono, li prezidis la fakojn *personaro kaj administrado, statistiko, oficialaj publikaĵoj''. Michael O'Kennedy estis membro de la konservativa partio Fianna Fáil de Irlando.

Kategorio:Irlandaj politikistoj
Kategorio:Membroj de la Eŭropa Komisiono
Kategorio:Komisiono Thorn
Lorenzo Natali

**Lorenzo Natali**, naskiĝinta la 2-an de oktobro 1922 en Florenco, mortinta la 29-an de aŭgusto 1989 en Romo, estis itala politikisto. Li interalie dum 12 jaroj estis komisaro en la Eŭropa Komisiono. En la Komisiono Jenkins inter 1977 kaj 1981, li respondecis pri *larĝiĝo, medio kaj nuklea sekureco*. Sekve, en la Eŭropa Komisiono Thorn inter la jaroj 1981 kaj 1985, liaj fakoj estis *mediteranea politiko, larĝiĝo kaj informsocio*. Kaj fine, en la unua periodo de la Eŭropa Komisiono Delors, kiu gvidis la Eŭropan Komunumon inter la jaroj 1985 kaj 1989, li prezidis la fakon *kunlaboro kaj larĝiĝo*. Inter 1977 kaj 1981, kaj inter 1985 kaj 1989 li krome estis komisiona vicprezidanto. Lorenzo Natali estas membro de la konservativa partio Kristandemokratoj (DC) de Italio.

Kategorio:Italaj politikistoj
Kategorio:Membroj de la Eŭropa Komisiono
Kategorio:Komisiono Delors 1
Kategorio:Komisiono Thorn
Stavros Dimas

**Stavros Dimas** (, naskiĝinta la 30-an de aprilo 1941) estas greka politikisto. Li interalie estis membro de la Eŭropa Komisiono Barroso, kiu gvidis la Eŭropan Union ekde la 22-a de novembro 2004. En la Eŭropa Komisiono li prezidis la fakon *medio*. Dum la ofico de la antaŭa Eŭropa Komisiono Prodi, li jam respondecis pri la fako *esplorado*, sed ne de la komenco, nur dum la oficperiodo transprenante la taskon de la samlandanino Anna Diamantopulu. Stavros Dimas estas membro de la konservativa partio Nea Dimokratia de Grekio.

Kategorio:Grekaj politikistoj
Kategorio:Membroj de la Eŭropa Komisiono
Kategorio:Komisiono Barroso 1
Kategorio:Komisiono Prodi
Anna Diamantopulu

**Anna Diamantopulu** (), naskiĝinta dum la jaro 1959 en *Kozani*, estas greka politikistino. Ŝi interalie estis komisaro en la Eŭropa Komisiono Prodi, kiu gvidis la Eŭropan Union de la 16-a de septembro 1999 (post la demisio de la antaŭa Komisiono Santer) ĝis la 31-a de oktobro 2004. En la Eŭropa Komisiono, ŝi prezidis la fakon *okupateco kaj sociaj aferoj*, sed dum la oficperiodo transdonis la postenon al la samlandano kaj sampartiano Stavros Dimas. Ekde oktobro 2009 ŝi estas nacia ministrino pri eduko, tutviva lernado kaj religio en la Registaro de Grekio gvide de Georgios Andrea Papandreu. Anna Diamantopulu estas membro de la konservativa partio Nea Dimokratia (ND) de Grekio.

Kategorio:Grekaj politikistoj
Kategorio:Membroj de la Eŭropa Komisiono
Kategorio:Komisiono Prodi
Kategorio:Ministroj pri edukado
Roman Forycki

**Roman FORYCKI** (naskiĝis la 9-an de aŭgusto 1936 en Wilczebłota, distrikto Kościerzyna, mortis akcidente la 25-an de junio 2011 en Mostowo, apud Koszalin) - pola sacerdoto kaj esperantisto, rektoro de Superaj Animzorgaj Seminarioj en Ołtarzew (proksime al Ożarów Mazowiecki) en la jaroj 1978-1984 kaj en Ełk (1993-2002).

En 1954 li eniris kiel novico palotinan ordenon en Ząbkowice Śląskie. En Ołtarzew studis filozofion (1955-57) kaj teologion (1957-1961) kaj ĉe la fino iĝis presbitero. En 1965 magistriĝis pri filozofio en Katolika Universitato de Lublin. Doktoriĝis en 1972 surbaze de la disertaĵo: *Problemo de deirpunkto de la teodicea argumentado pri okazinteco*. Samjare ekgvidis en Ołtarzew Apostolan Instituton. En la Akademio de Katolika Teologio en Varsovio lekciis pri filozofio de religio.

Li partoprenis aktive en multaj komisionoj kaj ekspertaj grupoj, precipe pri apostoleco de laikoj. Ĉi-kampe verkis ĉirkaŭ 430 diversajn publikaĵojn. La 4-an de junio 2011 celebris jubileon de sia 50-jara sacerdoteco.

## Vidu ankaŭ 
* Ekumena Komisiono
* IKUE

Kategorio:Polaj esperantistoj
Karl-Heinz Narjes

**Karl-Heinz NARJES** (naskiĝis la  en Soltau, mortis la  en Bonn) estis germana politikisto. Li interalie inter la jaroj 1969 kaj 1973 estis ministro pri ekonomio kaj trafiko de la plej norda federacia lando de Germanio, Ŝlesvigo-Holstinio, kaj estis membro de la Eŭropa Komisiono Thorn de la jaroj 1981 ĝis 1985, tie respondecante pri la fakoj *interna merkato, industrio, dogana unio, medio kaj rajtoj de konsumantoj kaj nuklea sekureco*, kaj komisionano kaj vicprezidanto en la unua periodo de la Eŭropa Komisiono Delors, kiu gvidis la Eŭropan Komunumon inter la jaroj 1985 kaj 1989. En tiu Eŭropa Komisiono, li prezidis la fakojn *industrio, teknologio, esploro kaj scienco*. Karl-Heinz Narjes estis membro de la konservativa partio CDU de Germanio.

Kategorio:Germanaj politikistoj
Kategorio:Membroj de la Eŭropa Komisiono
Kategorio:Komisiono Delors 1
Kategorio:Komisiono Thorn
Joe Borg

**Joe Borg**, aŭ **Joseph Borg** (naskiĝis la ), estas malta politikisto. Li interalie estis membro de la Eŭropa Komisiono Barroso, kiu gvidis la Eŭropan Union ekde la . En la Eŭropa Komisiono, li prezidis la fakojn *fiŝado kaj maraj aferoj*. Jam dum la ofico de la antaŭa Eŭropa Komisiono Prodi, li estis membro ekde la , kiam Malto iĝis membroŝtato de la Unio, kaj kune kun alia komisionano el la jamaj membroŝtatoj prezidis la fakojn *Progresigo kaj humaneca helpo*. Joe Borg estas membro de la konservativa Naciisma Partio (NP) de Malto.250px|eta|Joe Borg

Kategorio:Maltaj politikistoj
Kategorio:Membroj de la Eŭropa Komisiono
Kategorio:Komisiono Barroso 1
Kategorio:Komisiono Prodi
Mariann Fischer Boel

**Mariann Fischer Boel** [] (naskiĝis la 15-an de aprilo 1943 en *Aasum* sur la insulo Fyn) estas dana politikistino. Ŝi interalie estis komisionano en la Eŭropa Komisiono Barroso, kiu gvidis la Eŭropan Union ekde la 22-a de novembro 2004. En la Eŭropa Komisiono, ŝi prezidis la fakojn *agrikulturo kaj kampara progresigo*. Mariann Fischer Boel estas membro de la liberala partio Venstre de Danio.

Kategorio:Danaj politikistoj
Kategorio:Membroj de la Eŭropa Komisiono
Kategorio:Komisiono Barroso 1

Kategorio:Liberaluloj
Antonio Giolitti

**Antonio Giolitti**, naskiĝinta la 12-an de februaro 1915 en Romo kaj mortinta la 8-an de februaro 2010 samurbe, estis itala politikisto.

Antonio Giolitti estis nepo de la liberala politikisto Giovanni Giolitti. Li estis membro de la Komunista Partio de Italio kiel membro de la rezistado-movado dum la Dua Mondmilito, sed en la 50-aj jaroj, post la eventoj de Hungario, fariĝis membro de la Socialista Partio de Italio (PSI). En la jaro 1985 li forlasis la partion post polemiko kun Bettino Craxi, kaj estis elektita senatano kun la apogo de la Komunista Partio.

Li estis ministro en diversaj registaroj de Italio.

Li interalie estis membro de la Eŭropaj Komisionoj Jenkins kaj Thorn, kiuj gvidis la Eŭropan Komunumon inter la jaroj 1977 kaj 1981 respektive 1981 kaj 1985. En ambaŭ periodoj de la Eŭropa Komisiono, li prezidis la fakon *regiona politiko*.

Kategorio:Italaj politikistoj
Kategorio:Membroj de la Eŭropa Komisiono
Kategorio:Komisiono Thorn
Kid Bengala

**Kid Bengala** (Knabo Bastono) estas la arta nomo de la brazila pornografia aktoro **Clóvis Basílio dos Santos**. La aktoro iĝis fama figuro en la brazila pornografia kino pro siaj fizikaj virtoj.

Li gajnis la nomon "bengala" (bastono) pro tio, ke li ofte aperas akompanata de bastono kiu havas la saman mezuron de sia laborilo: peniso 33-centimetroj longa. Krom la mira longeco, sia amorilo havas grandan dikecon kaj iĝas ege rigida dum erekto.

Li aktoris en filmoj kiel: "Kid Bengala" (Knabo Bastono), "Casal no Pau" (Paro en Stango/Kaco) kaj "Sexo no Salão 2006" (Sekso en la Salono 2006). La lasta filmo havas inter la seksaj scenoj intervjuon kun la aktoro.

En 2008, li kandidatiĝis por iĝi urba deputito en São Paulo, sed ne sukcesis elektiĝi. li ricevis 902 voĉdonojn en la balotado, tio signifas nur 0,02% de la validaj voĉdonoj.

## Eksteraj ligiloj 
* 
* 
* 

Kategorio:Brazilaj pornoaktoroj
Benita Ferrero-Waldner

**Benita Ferrero-Waldner**, naskiĝinta la 5-an de septembro 1948 en Salzburg, estas aŭstra politikistino. Ŝi interalie estas komisaro en la Eŭropa Komisiono Barroso, kiu gvidas la Eŭropan Union ekde la 22-a de novembro 2004. En la Eŭropa Komisiono, ŝi prezidas la fakojn *eksteraj rilatoj kaj eŭropa politiko de najbaroj*. Benita Ferrero-Waldner estas membro de la konservativa Aŭstra Popola Partio (ÖVP).

Kategorio:Aŭstraj politikistoj
Kategorio:Membroj de la Eŭropa Komisiono
Kategorio:Komisiono Barroso 1
Péter Balázs (politikisto)

**Péter Balázs** [balAĵ], naskiĝinta la 5-an de decembro 1941 en Kecskemét, estas hungara politikisto, ministro.

Li interalie estis komisaro en la Eŭropa Komisiono Prodi, kiu gvidis la Eŭropan Union de la 16-a de septembro 1999 (post la demisio de la antaŭa Komisiono Santer) ĝis la 31-a de oktobro 2004, kaj oficis en la komisiono ekde la 1-a de majo 2004, kiam Hungario iĝis membroŝtato de la Unio. En la Eŭropa Komisiono, li kune kun dua komisaro el la "malnovaj" membroŝtatoj prezidis la fakojn *regiona politiko*. Nun li estas komisiito de la Eŭropa Komisiono por la projekto de altrapida trajna konekto inter Parizo kaj Budapeŝto / Bratislavo.

Li estis ministro pri eksterlandaj aferoj en la jaroj 2009 kaj 2010 en Kabineto Bajnai.

Kategorio:Hungaraj politikistoj
Kategorio:Membroj de la Eŭropa Komisiono
Kategorio:Komisiono Prodi
Kategorio:Ministroj pri eksteraj rilatoj de Hungario
Inglewood (Kalgario)

maldekstra|250px|eta|Ponto kondukanta al Inglewood de la urbocentro
**Inglewood** estas kvartalo en centra Kalgario (Alberto, Kanado); ĝi centriĝas je 9-a Avenuo ĉirkaŭ kelkaj stratoj oriente de la rivero Elbow kaj la kalgaria urbocentro. En ĝi ankaŭ estas la Komerc-Reviviga Zono Inglewood.

La poŝtkodo por ĉi tiu regiono estas T2G.

## Historio 
Inglewood estas la plej malnova kvartalo de Kalgario kaj ĝi situas tuj trans la rivero de la fortikaĵo Kalgario. La komunumo fondiĝis en 1875 post konstruiĝo de la fortikaĵo. Naŭa Avenuo (iam Avenuo Atlantic) verŝajne estis la unua ĉefstrato de la urbo. Hodiaŭ la kvartalo estas inter la plej modaj distriktoj por butikumado kaj artoj. Ĝi ankaŭ estas la hejmo de Birdorezervejo Inglewood, enurba rezervejo por la sovaĝa naturo. La komunumo ricevis la nomon Inglewood nur en 1911, kiam ĝi ricevis sian nomon laŭ proksima bieno fondita de Kol. James Walker. (Walker ankaŭ respondecis pri la konservado de la terenoj poste uzitaj por la birdorezervejo.)

## Demografio 
En 2006 la kvartalo havis 3286 loĝantojn.

Loĝantoj de ĉi tiu komunumo havis mezan pofamilian enspezon de CA$47.040 en 2000, kaj 20,8% de ili estis malalt-enspezaj. En 2000, 12,7% de la loĝantoj estis enmigrintoj. 32,8% de la konstruaĵoj en Inglewood estis aŭ kundomaroj aŭ apartamentaroj, kaj 36,2% de la loĝspaco estis luita.

## Allogaĵoj 
Inglewood havas en si (aŭ apudas) kelkajn turismajn cellokojn, inter ili fortikaĵo Calgary, la Kalgaria Zoo, kaj historia Deane House.

Pro tio ke Inglewood estas en regiono de sentema naturo, ĉe la kunfluejo de riveroj Elbow kaj Bow, ĝi ankaŭ estas la hejmo de kelkaj naturkonservejoj. Inter ili estas Birdorezervejo Ingelwood , Kreskej-Stacio Bow, kaj Frajejo Sam Livingston.

## Referencoj 

## Eksteraj ligiloj 
* Oficiala retejo de Inglewood Community Association

Kategorio:Kalgariaj kvartaloj
Cristina Fernández de Kirchner

**Cristina Elisabet Fernández de Kirchner** (naskiĝis la 19-an de februaro 1953 en La Plata, Argentino) estas argentina politikisto. La edzino de la eksprezidento de Argentino Néstor Kirchner estas ekde 2005 senatano de Bonaera Provinco kaj anoncis en julio 2007 sian kandidatiĝon al la prezidenteco. Cristina Kirchner gajnis la balotadon dum la unua vico per 42,5 % de la voĉoj. Tiu estas la plej granda procentaĵo ekde kiam demokratio revenis al Argentino en 1983. Ŝi gajnis la balotadon al la prezidenteco la 30-an de novembro kaj fariĝis prezidento la 10-an de decembro.

## Vivo 
eta|240px|maldekstre|Cristina Fernández de Kirchner kaj ŝia edzo Néstor Kirchner
Cristina Kirchner studis juron ĉe la universitato de La Plata. Tie ŝi renkontiĝis kun la kunstudanto Néstor Kirchner, al kiu ŝi edziniĝis la 9-an de marto 1975. Dum la argentina militista diktatorado inter 1976 kaj 1983 ambaŭ geedzoj laboris retirinte al Río Gallegos kiel advokatoj. Ili havas du gefilojn, Máximo kaj Florencia.

## Referencoj 
## Eksteraj ligiloj 
* La oficiala TTT-ejo de Cristina Fernández de Kirchner
* TTT-ejo de la senato de Argentino (hispane)

Kategorio:Prezidantoj de Argentino
Kategorio:Argentinaj politikistoj
Kategorio:Argentinanoj
Kategorio:Virinoj
Dalia Grybauskaitė

250px|eta|maldekstra|
**Dalia GRYBAUSKAITĖ** [] (naskiĝis la 1-an de marto 1956 en Vilnius) estas litova politikistino. La 17-an de majo 2009 ŝi elektiĝis prezidantino de Litovio por oficperiodo de kvin jaroj, kaj la 25-an de majo 2014 reelektiĝis por periodo de pliaj kvin jaroj.

Antaŭ majo 2009 ŝi estis membro de la Eŭropa Komisiono Barroso 1, kiu gvidis la Eŭropan Union ekde la 22-a de novembro 2004, kaj rezignis pro tiu ofico nur pro la ŝtatprezidantiĝo. En la Eŭropa Komisiono, ŝi prezidis la fakojn *financa programado kaj bilanco*. Jam dum la lastaj sep monatoj el la oficperiodo de la antaŭa Eŭropa Komisiono Prodi, ŝi estis membro ekde la 1-a de majo 2004, kiam Litovio iĝis membroŝtato de la Unio, kaj kune kun alia komisionano el la "malnovaj" membroŝtatoj prezidis la fakojn *instruado kaj kulturo*. Dalia Grybauskaitė estas senpartia, sed proksima al la socialdemokratia partio de Litovio. En 2013 estis ricevanto de la Karola Premio.

Kategorio:Vilnanoj
Kategorio:Litovaj politikistoj
Kategorio:Membroj de la Eŭropa Komisiono
Kategorio:Komisiono Barroso 1
Kategorio:Komisiono Prodi
Kategorio:Prezidantoj de Litovio
Kategorio:Karolpremiitoj
Kategorio:2004 en Litovio
Kategorio:2009 en Litovio
Kategorio:2013 en Litovio
Kategorio:2014 en Litovio
Romániai Magyar Dalosszövetség

Romániai Magyar Dalosszövetség (Rumania Hungara Ĥorasocio) /RMD/ estas hungara asocio en Rumanio.

## Historio
Ĝi fondiĝis la 17-an de septembro 1994 en Kluĵo. Inter 1921-1947 funkciis la samnoma asocio en Rumanio, kiu en 1948 ŝanĝis ĝian nomon al *Bartók Béla Dalosszövetség*, sed tion oni ĉesigis en 1949. 

## Gvidantaro
La iniciatoro de estigo de asocio estis Mihály Guttman. La centro de asocio estas en Sfântu Gheorghe kaj ĝi havas gvidantaron konsistantan el 10 personoj. Ĝia prezidanto estas Attila László.

## Fontoj
*Romániai magyar irodalmi lexikon 

Kategorio:Sfântu Gheorghe 
Kategorio:Rumaniaj hungaraj organizoj kaj asocioj
A Nap

**A Nap** ( La Tago)
*1. Estis katolika revuo kiel socia aldonaĵo de en Arad aperinta Vasárnap inter majo 1922 kaj junio 1944 Temesvár redaktita de Imre Réty, de 1923 1931 de Auguszta Ikrich; respondecredaktis Báthy Aglája (1931–35), Csatáry Adél (1935–36), Szim I. Lídia (1938–40), Kós Adrienne (1941–44). De 1928 mallongtempe tramoviĝis en Nagyvárad, sekve en Kolozsvár. Ĝia eldonejo estis la Szociális Miszsziótársulat (Socia Misiasocio), de 1928 la Katolikus Nőszövetség (Katolika Verinasocio). Ĝenerale ĝi aperis monate, de 1926 por du jaroj aperigis aldonaĵon titolite *Szociális Útmutató*. Ĝiaj aŭtoroj estis Sík Sándor, Erdős Renée, Reményik Sándor, Mécs László, Pakocs Károly;  Baráth Béla, Hirschler József, Paál Árpád, Sulyok István, Dávid László, Erőss Alfréd, Reischel Artúr, Rejőd Tiborc. 

*2. Ĝi estis gazeto en Arad plurfoje ekirinta, mallongvivanta: en aprilo 1926 redaktis Jenő Szathmári; kiel gazeto de György Erdős redaktis de somero 1929 por unu kaj duona monatoj. Beck Richard kaj Márton István samtitolan gazeton aperigis de aŭtuno 1931 ĝis marto 1932.

*3. Ĝi estis ĵurnalo en Kluĵo redaktita de Sándor Keleti en aŭgusto 1931. Aperis nur 16 numeroj.

*4. Ĝi estis politika ĵurnalo en Timișoara redaktita de Sándor Asztalos inter oktobro 1930 kaj januaro 1931 

## Fontoj
*Romániai magyar irodalmi lexikon

## Vidu ankaŭ 
* Listo de gazetoj en hungara lingvo en Rumanio

Kategorio:Arad
Kategorio:Kluĵo
Kategorio:Oradea
Kategorio:Gazetoj de Timișoara
Kategorio:Hungarlingvaj gazetoj en Rumanio
Népi Egység

**Népi Egység** (Popola Unueco) estis la ĵurnalo de la Romániai Magyar Népi Szövetség inter 22-a de oktobro 1944 kaj 1-a de marto 1948 aperinta unue en Brassó, poste de septembro 1946 en Sepsiszentgyörgy. Ĝis 5-a de aprilo 1947 ĝia respondecredaktoro estis Gyárfás Kurkó, prezidanto tutlanda de la *MNSZ*. En Sântu Gheorghe la respondecredaktoro estis László Szabédi, la tiama direktoro de la Székely Nemzeti Múzeum. De aŭtuno 1947 ĝis ĝia ĉeso redaktis János Paál. Ĝiaj kunlaborantoj estis Halász Sándort, Karács Andort, Kőműves Gézá; Szász István, Tiboldi Béla, Fekete Nagy Mihály, Holló Ernő, Babuczay György, Bujdosó Gyula.

## Fontoj
* Romániai magyar irodalmi lexikon

Kategorio:Braŝovo
Kategorio:Sfântu Gheorghe
Kategorio:Hungarlingvaj gazetoj en Rumanio
Virovitica (historia departemento)

**Verőce** (verOce) estis historia reĝa departemento en la suda parto de la Hungara Reĝlando, pli precize en la orienta parto de **Kroatio-Slavonio**, kroate: **Virovitička županija**.
eta|300ra|dekstra|Hungara reĝlando kun Kroatio, loko de departemento Verőce
eta|300ra|dekstra|Katolika preĝejo en Verőce
eta|300ra|dekstra|Ponto tra Dravo ĉe Eszék.
* Departementejo: Virovitica
* Areo: 4&nbsp;867 &nbsp;km²
* Loĝantaro: 272&nbsp;430 en 1910

## Demografio 
Laŭ la censo de 1910
* 137&nbsp;394 (50,4%) kroatoj
* 46&nbsp;658 (17,1%) serboj
* 40&nbsp;766 (15,0%) germanoj
* 37&nbsp;656 (13,8%) hungaroj
* 3&nbsp;691 (1,4%) slovakoj
* 6&nbsp;265 (2,3%) ceteraj

## Administracio 
Estis 6 distriktoj, ties nomoj kaj departementejoj samas:

* Donji Miholjac
* Đakovo
* Osijek, samtempe municipa urbo
* Našice
* Slatina
* Virovitica samtempe departementejo

La departemento estis grandparte ebenaĵa. Gravaj riveroj limis ĝin: norde Dravo, oriente en mallonga etapo Danubo.

En 895 la alvenintaj hungaroj trovis la lokon tre konvena por loĝadi pro la paŝtejoj, ebenaĵo kaj riveroj. La departemento fondiĝis en la 12-a j.c. Inter 1526-1718 la turkoj okupis la departementon. En 1868 Hungario kaj Kroatio faris ŝanĝon: por departementoj Szerém, Verőce kaj Pozsega (reĝa departemento) hungaroj ricevis havenurbon Fiume. Post 1918 ĝi apartenis al SHS (Serba-Kroata-Slovena Reĝlando), poste al Jugoslavio. Dume dum la Dua Mondmilito ĝi apartenis al Kroatio. Ekde 1991 ĝi apartenas al Kroatio.

## Eksteraj ligiloj 
* Censo de la Aŭstra-Hungara Monarĥio en 1910 (hungare, angle kaj germane) 

## Vidu ankaŭ 
* Departementoj de reĝlando Hungario
* Hungara reĝlando
* Teodor Pejačević

Virovitica departemento
Szerém

**Szerém** (serEm) estis historia reĝa departemento en la suda parto de la Hungara Reĝlando, pli precize en la plej orienta parto de **Kroatio-Slavonio**.
eta|300ra|dekstra|Hungara reĝlando kun Kroatio, loko de departemento Szerém
eta|300ra|dekstra|Rivereto Vuka enfluas Danubon

* Departementejo: Vukovar
* Areo: 6&nbsp;866 &nbsp;km²
* Loĝantaro: 414&nbsp;234 en 1910

## Demografio 
Laŭ la censo de 1910
* 183&nbsp;109 (44,2%) serboj
* 106&nbsp;198 (25,6%) kroatoj
* 68&nbsp;086 (16,4%) germanoj
* 29&nbsp;552 (7,1%) hungaroj
* 13&nbsp;841 (3,3%) slovakoj
* 4&nbsp;642 (1,1%) rutenoj
* 8&nbsp;836 (2,1%) ceteraj.

## Administracio 
Estis 9 distriktoj, ties nomoj kaj departementejoj samas:

* Ürög
* Szávaszentdemeter, samtempe konsilantrajta urbo
* Ópazova
* Sid
* Újlak
* Vinkovce
* Vukovár, samtempe departementejo
* Zimony, samtempe municipa urbo
* Zsupanya

La departemento estis grandparte ebenaĵa, norde troviĝas insulomonto Fruŝka Gora. Gravaj riveroj limis ĝin: sude Sava, oriente kaj norde Danubo.

En 895 la alvenintaj hungaroj trovis la lokon tre konvena por loĝadi pro la paŝtejoj, ebenaĵo kaj riveroj. La departemento fondiĝis en la 12-a j.c. el regiono Szerém kaj Vukovár. En 1521 la turkoj okupis la departementon. La Habsburga Imperio akiris la departementon en 2 fazoj, en 1688 kaj en 1718. En la malplenan regionon alvenis germanoj, kroatoj, hungaroj, slovakoj, rutenoj kaj precipe serboj, ĉar tiutempe sia lando estis turka regiono. Inter 1848-1860 formiĝis Unuiĝinta Vojevodio apartenanta al Aŭstrio el departementoj Bács-Bodrog, Szerém, Torontál, Temes kaj Krassó-Szörény. En 1868 la departemento redoniĝis al la Hungara-Kroata Reĝlando, tiam Hungario kaj Kroatio faris ŝanĝon: por departementoj Szerém, Verőce kaj Pozsega hungaroj ricevis havenurbon Fiume. Post 1918 ĝi apartenis al SHS (Serba-Kroata-Slovena Reĝlando), poste al Jugoslavio. Dume dum la Dua Mondmilito ĝi apartenis al Kroatio. Ekde 1991 la orienta parto iĝis serba, la okcidenta apartenas al Kroatio.

## Eksteraj ligiloj 
* Censo de la Aŭstra-Hungara Monarĥio en 1910 (hungare, angle kaj germane) 

## Vidu ankaŭ 
* Departementoj de reĝlando Hungario
* Hungara reĝlando

Szerem
Porteirinha

''''* (oficiale ) estas municipo en la subŝtato Minas-Ĝerajso de Brazilo. Ĝi situas en la sudorienta regiono de Brazilo, en la mezoregiono *Norte de Minas* (do "Nordo de Minas-Ĝerajso") kaj en la mikroregiono *Janaúba''. Laŭ la stato de  en la municipo vivis   sur areo de  kvadrataj kilometroj, kio rezultigas loĝdenson de  loĝantoj/km². El tiuj, la nombro de voĉdonrajtuloj en la municipo en  estis . La teritorio havas komunan limon kun .

## Vidu ankaŭ 
* Municipoj de Minas-Ĝerajso	

## Eksteraj ligiloj 
*  () 

eta|maldekstra|260ra|

Kategorio:Municipoj de Minas-Ĝerajso
Brächise

**Brächise** estis semajna gazeto de la zurika junulara movado, kiu aperis en la jaro 1981.

Post la abrupta fino de la revuo Eisbrecher la 17-an de januaro 1981 decidis la grupo ĉirkaŭ Theo Bünzli, Bernd Sigenthaler, Stefan Flüeler (nomita Flouflou) kaj Didi Weidmann, daŭrigi. Ili fondis novan revuon, kies nomo "Brächise" estis anagramo de "Eisbrecher". La alemana vorto "Brächise" havas la signifon de "rompstango". La revuo aperis de la 23-a de januaro ĝis la 26-a de majo 1981. 

La unua eldono aperis semajnon post la malapero de "Eisbrecher" kun eldono reduktita al 10000 ekzempleroj. Ke "Brächise" povis kopii la sukceson de "Eisbrecher" ja eĉ superi, ĝi dankas la fakton, ke la zurika polico konfiskis la 30-an de januaro la tutan 2-an eldonon. Preteksto estis pornografieca bildo kaj karikaturo kontraŭ la atendita papvizito sur paĝo, kiuj kunmetis Truniger, persono, kiu poste estis rekonita kiel kaŝita policagento. Dank anonima donaco de zurika komercisto tamen la plano ruinigi la redaktan teamon de la revuo malsukcesis. La revuo la postan semajnon povis akurate reaperi kaj kun duobla eldonkvanto, kiu nun facile elvendiĝis. 

Kvereloj en la redakta teamo en majo 1981 signifis tiam en majo la definitivan finfon de junulara semajngazeto. La truon poste povis ŝtopi la Wochenzeitung (WOZ), kiu povis transpreni ankaŭ la infrastrukturon de la stratvendistoj kaj la redaktejo de la iama "Brächise".

Kategorio:Gazetoj de Svislando
Kategorio:Esperanto-gazetoj
Kategorio:Kantono Zuriko
Bernardo Élis

**Bernardo Élis Fleury de Campos Curado** (Corumbá de Goiás, Brazilo, 15-a de novembro 1915 - Corumbá de Goiás, Brazilo, 30-a de novembro de 1997) estis advokato, instruisto, poeto, rakontisto kaj romanisto brazilano.

Lia patro, Erico Curado, ankaŭ poeto, estil el tradicia familio, tamen nur povis havigi humilan vivon al siaj filoj.

Bernardo Élis publikis plurajn verkojn, el ili estas *Apenas um Violão*, ''O Tronco' (kiu post iĝis filmo), kaj *Ermos e Gerais*, lia plej premiita verko.

En 1975 li iĝis la unua gojasano kiu membriĝis ano de la Brazila Beletristika Akademio, kaj li okupigis la seĝon 1.

## Vidu ankaŭ 
* Brazila Beletristika Akademio

Kategorio:Membroj de Brazila Beletristika Akademio
Honestino Guimarães

**Honestino Monteiro Guimarães**, brazila universitata studento, naskiĝis en Itaberaí, Goiás, je la 28-a de marto 1947 kaj malaperis je la 10-a de oktobro 1973, kiam li estis arestita en Rio de Janeiro de la brazila diktatoreco.

En 1960, li kaj lia familio transloĝiĝis al braziljo (Brasília), brazila ĉefurbo, kaj tiam li tuj ekis sian agadon je la studenta movado. Li fariĝis prezidanto de la Federação dos Estudantes da Universidade de Brasília (FEUB ĉe Universitato de Braziljo) kaj du fojoj de la Nacia Unuiĝo de Studentoj (Brazilaj) União Nacional dos Estudantes (UNE), unu el ili kiam li jam estis kaŝita de la diktatoranaro.
Ankoraŭ kaŝita, li edziĝis kun Isaura Botelho (Nur papere, ĉar li ne povis ĉeesti la edziĝon), patrino de lia nura filino, Juliana Botelho Guimarães.

Kiam la armeo invadis lian universitaton UnB, en Aŭgusto 1968, Honestino estis arestita de la armeo dum 2 monatoj, kaj estis forigita de la universitato

## AI-5 
Pere de la Institucia Akto (???) numero 5 (AI-5), Honestino devis kaŝiĝi, sed eĉ kaŝita li daŭris kunordigante studentajn renkontiĝojn kaj batalante kontraŭ la diktatureco, ĝis esti arestita en Rio de Janeiro kiam li estis 26-jaraĝa. Post aresto, lia familio daŭrigis la serĉadon por li en kelkaj arestejoj, sed vane.

Nur je la 12-a de marto 1996, la armeo rekonis(?) lian morton. En la sekvanta jaro, li estis premiita de la Merito (?mérito) Universitata, por la Universitato de Braziljo UnB.

Dum periodo kiam Honestino kaŝiĝis, lia frato Norton Guimarães (la nura persono kiu sciis ke Honestino kaŝiĝis) estis arestita por la "krimo" esti frato de Honestino. Li estis torturita dum tri tagoj kaj poste liberigita.

Dum tiuj tri tagoj, ilia familio ne sciis pri la sorto de ambaŭ liaj filoj kaj pensis ke la du, Honestino kaj Norton, mortis aŭ estis malaperigitaj. Pro tio, ilia patro ne dormis dum tiuj tri tagoj, kaj poste la liberigo de Norton, la patro mortis en aŭtomobil-tragedio pro tio ke li dormis stirante sian aŭton.

## Frazoj 
Unu el la frazoj, kiujn li plej ofte diris, estis de Ernesto Guevara de La Serna (Che Guevara): "la povuloj povas mortigi unu, du, eĉ tri florojn, sed ili neniam haltos printempon".

Kategorio:Brazilanoj
Nagyvárad (ĵurnalo)

Nagyvárad estis socia kaj ekonomia ĵurnalo en Nagyvárad. Post la Bihar fondita en 1867 ĝi estis la  dua ĵurnalo de la urbo aperinta inter julio 1870 kaj 4-a de oktobro 1944 en eldono de Ottó Hügel kaj en redaktado de advokato Lajos Báttaszéki.

## Historio
Ĝia pli malfrua redaktoro, Mihály Rácz grupigis la lokan intelektularon ĉirkaŭ la ĵurnalon (Béla Lukács, Antal Gyalokay, Rudolf Bevilaqua, Kornél Ábrányi, György Ember, Ferenc Sólyom Fekete, Endre Hlatky, Ödön Rádl, Zsigmond Várady ). En 1890 la presisto József Láng fariĝis la posedanto de la ĵurnalo kaj Márton Hegyesi ĝia ĉefredaktoro. Inter 1891-93 Ödön Iványi, inter 1893-98 Dezső Fehér, inter 1898-1918 Ede Sas ĉefredaktis. De 1918 Nándor Hegedűs ĉefredaktis ĝin. En 1921 ĝi enigis la gazeton Szabadság. Eldonposedanto de 1921 estis la Akcisocieto Adolf Sonnenfeld. De januaro 1934 pro malpermeso de uzo de la loknomoj en hungara lingvo ĝi titoloĝis *Szabadság* ĝis aŭtuno 1940. Inter la du mondmilitoj ĝi regule publikis literaturajn verkojn (András Arató, Mária Berde, Adorján Bónyi, Zoltán Csuka, László Dévald, Viktória Diamandy, Ibolya Diósszilágyi, Ákos Dutka, Hédi Edelmann, Ágnes Erdélyi, Tamás Emőd, Irén Gulácsy, Zsolt Harsányi, Jenő Heltai, Elemér Jakobovits, Gyula Juhász, Frigyes Karinthy, Dezső Kosztolányi, Andor Lovassy, Sándor Márai, Elvira K. Mihelffy, Margit P. Mihelffy, Zoltán Nadányi, Lajos Papp, Klára Ruth, Gizella Somlyói Eller, Ernő Szép, Géza Tabéry); artrilatajn artikolojn (László Bárdos, József Bíró, Lajos Daróczi, Miklós Guttmann, Sándor Imre, Jakobovits Elemér, Sándor Marót, Bertalan Pásztor, György Perédy, Béla Zsolt ). De 1-a de septembro 1940 ĝia respondecredaktoro estis Lajos Daróczi (Kiss), la posedanto la Nagyvárad Lapkiadó Kft. De 17-a de julio 1944 ĝia nova titolo estis Új Nagyvárad.

## Fontoj
* Romániai magyar irodalmi lexikon

Kategorio:Oradea
Kategorio:Hungaraj gazetoj
Kategorio:Hungarlingvaj gazetoj en Rumanio
Hronec (apartigilo)

**Hronec** povas esti nomo de pluraj lokoj en Slovakio:

* vilaĝo  en meza  Slovakio, vidu Hronec en distrikto Brezno,
* rojo en meza Slovakio en distrikto Brezno alfluanto de Hron vidu  Hronec (rojo)
 
## Slovaka familia nomo
*Akademiisto Jur Hronec (1881-1959), fondinto de slovaka teknika universitato
*Braňo Hronec (nas. 1940)- muzikisto
*Víťazoslav Hronec (nas.1944), verkisto ktp.
John Skelton

**John SKELTON** (ĉ. 1460 – 21-a de junio 1529) estis angla poeto kaj dramisto.

Li naskiĝis en la nordo de Anglio, eble aŭ en Armathwaite, Cumberland aŭ en Jorkŝiro. Verŝajne li studis ĉe la universitatoj kaj de Oksfordo kaj de Kembriĝo, kie ŝajnas ke li akiris magistran diplomon en 1484. Li havis grandan reputacion kiel klerulo: en 1490 William Caxton, en la antaŭparolo al sia eldono de la Eneido, priskribis John Skelton kiel laŭreaton de Oksfordo - t.e. li havis diplomon en retoriko - kaj diris ke Skelton jam tradukis verkojn de Cicerono kaj de Diodoro Sicilia. En 1493 Skelton ricevis pluan tian diplomon de la universitato de Kembriĝo.

Patroninon li rapide trovis - ŝi estis la Grafino de Richmond, patrino de la angla reĝo Henriko la 7-a. Por ŝi li tradukis francan poemon de Guillaume de Deguilleyule, *La Pilgrimado de la Homa Vivo*. Aliaj poemoj inkludis elegiojn pri la Reĝo Eduardo la 4-a kaj Henriko Percy, Grafo de Northumberland.

Skelton ofte sin priskribis kiel "reĝa oratoro" kaj "laŭreata poeto", kaj eble la reĝo Henriko la 8-a nomis lin laŭreato. Li iĝis paroĥestro de Diss en Norfolk, kie lia vivmaniero okazigis grandan skandalon: sekrete li edziĝis al virino loĝanta en lia domo, kaj, laŭ kelkaj raportoj, instalis ŝin en la preĝeja galerio. La episkopo formale riproĉis lin.

Li verkis longajn vers-satirojn, per kiu li kritikis Kardinalon Wolsey, kiu kelkfoje malliberigis lin. Tamen la abato de la Abatejo Westminster protektis lin kontraŭ la kolero de Wolsey. Tamen poste Skelton verkis poemon pro sugesto de Wolsey - ŝajnas, ke la di viroj amikiĝis. Li traktis ne nur korteganajn aferojn: unu poemo - *The Tunning of Elinor Rumming* energie priskribas ebrian virinon. Alia estas lamento pri la morto de papago.

Lia tombo troviĝis en la preĝejo de Sankta Margareta, Westminster, tuj proksima al la Abatejo Westminster. Multaj liaj poemoj perdiĝis, kiel ankaŭ du dramoj. Tamen ankoraŭ ekzistas la teksto de unu dramo, Grandiozeco, grava ekzemplo de la "moralaj dramoj" de la epoko, en kiuj la personoj estas alegoriaj.

Siatempe Skelton estis ĝenerale laŭdata, inkl. de Erasmo. Lia lingvo ĉiam plenas da viglo kaj energio, kaj rimo impete sekvas rimon. La poemoj ofte havas tre malregulan vers-strukturon, kaj pro tio postaj generacioj ofte kritikis lin. Tamen li ludis gravan rolon en la evoluo de angla poezio kaj angla satiro. Edmund Spenser estis influata de liaj poemoj.

Vaughan Williams verkis muzikajn komponaĵojn (*Kvin Tudoraj Portretoj*) inspiritajn de kvar el liaj poemoj.

## Ĉefaj verkoj 
* The Bowge of Court (1498)
* Speak Parrot
* Colin Clout
* Philip Sparrow (ĉ. 1505)
* A Ballad of the Scottish King (1513)
* Magnyficence (1516)
* The Tunning of Elinor Rumming (1517)
* How the Doughty Duke of Albany (1523)
* The Garland of Laurel (1523)

Skelton, Johano
Skelton, Johano
Thomas Wolsey

**Thomas WOLSEY**, angla politikisto kaj rom-katolika kardinalo (ĉ. 1475 - la 29-a de novembro, 1530).

Li naskiĝis en Ipswich, Suffolk, kaj eble estis filo de buĉisto. Li edukiĝis ĉe la universitato de Oksfordo, kie li studia la teologion. En 1498 li estis ordinata, kaj poste estis privata kapelano de, unue, John Morton, arkiekiskopo de Canterbury, kaj poste de la guberniestro de Calais, kie li renkontis la reĝon Henriko la 7-a, kiu nomumis lin reĝa kapelano. Post kiam Henriko la 8-a iĝis reĝo de Anglio, Wolsey multe prosperis. En 1515 la reĝo donis al li la postenon de Lordo-Kanceliero (efektive ĉefministro) kaj la Papo kreis lin kardinalo.

Wolsey subtenis agresan eksterlandan politikon, sed li ne tute komprenis la komplikojn de eŭropanoj aferoj - ekz. li subtaksis la influon de la Sankta Germana Imperio.

Wolsey ŝatis la riĉaĵojn kaj la pompon, kaj konstruis por si palacon proksime al Londono - Hampton Court. Tamen la pompo kaj la grandiozo estis necesaj por tiutempaj superaj politikistoj. Lia falo okazis subite, kiam Henriko la 8-a deziris eksedziĝi disde de Katarina de Aragono kaj edziĝi al Anne Boleyn: aŭ Wolsey ofendis la Papon aŭ li ofendis la reĝon. Li prokrastis sian decidon, kaj pro tio la senpacienca Henriko la 8-a senigis lin de liaj titoloj kaj postenoj. Oni akuzis lin pri ŝtatperfido. Survoje al Londono por proceso, li malsaniĝis kaj mortis ĉe Leicester. Post sia falo, li diris "Se nur mi estus servinta la Dion tiom zorge kiom mi servis mian reĝon, Li ne forlasus min kiam la haroj griziĝis".

Kategorio:Kardinaloj
Akvofalo Velický

**Velický vodopád** (esperante:*Akvofalo Velický*) troviĝas en suda parto de montaro Altaj Tatroj (slovake: Vysoké Tatry) en la distrikto Poprad sur la teritorio de urbo Vysoké Tatry parto Starý Smokovec kaj samtempe sur la teritorio de Nacia parko Vysoké Tatry. Ĝi troviĝas en la mezo de , sur granodiorita sojlo sur Velický torento, kiu trafluas valon. La sojlo estis kreita per la glaciaro. La torento fluas en Velické pleso, kiu estas sub la akvofalo.

## Aliro 
Aliro al akvofalo estas sur verde Dosiero:Szlak zielony.svg markita turista piedvojo de Kabano de Silezia domo al trapasejo Poľský hrebeň, kiu kuŝas en ĉefa ĉeno de Tatroj. Ĉi tie estas ebleco al iri de Popradské pleso Dosiero:Szlak czerwony.svg per Magistralo de Tatroj, de Hrebienok aŭ rekte de Tatranská Polianka.

## Vidu ankaŭ 
Listo de slovakaj akvofaloj

## Fonto de informoj 
Paĝaro de Stata protekto de naturo de Slovakio pri slovakaj akvofaloj (slovake):
* [http://www.sopsr.sk/vodopady/show_vchu.php?idVchu=40&idVodopadu=214 ]

Velický
Kategorio:Distrikto Poprad
Kategorio:Akvaĵoj en Regiono Prešov
Presidente Bernardes (Minas-Ĝerajso)

**Presidente Bernardes** estas municipo en la subŝtato Minas-Ĝerajso de Brazilo. Ĝi situas en la sudorienta regiono de Brazilo, en la mezoregiono *Zona da Mata* kaj en la mikroregiono *Viçosa*. Fondita en 1953, laŭ la stato de  en la komunumo vivis  sur areo de  kvadrataj kilometroj, kio rezultigas loĝdenson de  loĝantoj/km². El tiuj, la nombro de voĉdonrajtuloj en la municipo en  estis . La teritorio havas komunan limon kun .

la nomo honorigas la advokaton kaj politikiston Artur Bernardes, kiu funkciis kiel la 12-a ŝtata prezidanto de Brazilo.

## Referencoj 
## Vidu ankaŭ 
* Municipoj de Minas-Ĝerajso

## Eksteraj ligiloj 
*  () 

Kategorio:Municipoj de Minas-Ĝerajso
Hampton Court

**Hampton Court** estas palaco, kiu situas okcidente de Londono.

Kardinalo Thomas Wolsey konstruis ĝin por si mem de 1515 al 1521. La reĝo Henriko la 8-a proprigis ĝin al si en 1525, kvankam la kardinalo daŭre loĝis tie. Post la falo de Wolsey en 1529 Henriko faris grandajn ŝanĝojn al la konstruaĵo, inkl. la aldonon de la Granda Halo - la lasta mezepok-stila reĝa halo en Anglio.

eta|maldekstra|Hampton Court
En 1604 la reĝo Jakobo la 1-a okazigis tie gravajn diskutojn kun la puritanoj: ne sekvis akordo, tamen de la konferenco rezultis la decido fari novan oficialan tradukon de la Biblio - "La Biblio de Reĝo Jakobo", kiu influegis la anglajn lingvon kaj literaturon.

Dum la regado de Vilhelmo la 3-a kaj Maria la 2-a, konstruiĝis novaj aloj. Post la morto de Maria, Vilhelmo perdis intereson pri la projekto. Tamen estis en la parko de Hampton Court ke Vilhelmo falis de sia ĉevalo, tio kio kaŭzis lian morton.

Hampton Court estas unu el la plej vizitataj konstruaĵoj de Britio.

## Vidu ankaŭ 
* Brita Reĝa Kolekto

Kategorio:Palacoj en Londono
Misora Hibari

**MISORA Hibari** ( aŭ en rondaj kanaoj ひばり) estis la plej fama japana kantistino en la postmilita Japanio. Ŝi naskiĝis la 29-an de majo 1937 en la kvartalo Isogo de Jokohamo kaj mortis la 24-an de junio 1989 en 

Ŝi naskiĝis kun la nomo Katô Kazue (加藤 和枝) en Jokohamo de fiŝvendistaj gepatroj, komencis kanti ekde sia sepa jaro kaj tuj obtenis sukceson. Ŝi koniĝis kiel reĝino de enka, la populara japana kanzonarto. Internacia ŝi ofte kategoriiĝas kiel popkantistino kaj ĵazkantistino‎, kio nur proksimume kaptas ŝian kantan stilon.

Ŝi ankaŭ ludis rolojn en filmoj ekde sia dekdua jaro. Interalie li videblis en la filmo *Akogare no Hawaii kōro*.

Kategorio:Japanaj popkantistoj
Kategorio:Japanaj infanaj aktoroj
Kategorio:Japanaj ĵazkantistoj‎
Kategorio:Japanaj kontraldoj‎
Karlo la 4-a (Francio)

**Karlo la 4-a de Francio** (n. la 18-an de junio 1294 en Creil - m. la 1-an de februaro 1328 en Vincennes), kromnomita **Karlo la Bela** (franclingve *Charles IV le Bel*) estis unue grafo de Marche kaj poste reĝo de Francio kaj Navaro (kiel Karlo la 1-a) ekde 1322 ĝis 1328. Li estis la dekkvina kaj lasta reĝo de la rekta kapetida dinastio.

Karlo estis la tria filo de la reĝo Filipo la 4-a la Bela kaj de Johana la 1-a de Navaro. Li fariĝis reĝo post la morto de sia frato Filipo la 5-a la Longa, kaj estis kronita en Reims la 21-an de februaro 1322 fare de la ĉefepiskopo Robert de Courtenay-Champignelles. Kiel heredinto de Johana de Navaro, al la titolo de reĝo de Francio li aldonis tiun de reĝo de Navaro.

## Heredado 
Karlo la 4-a mortis sen infano, kaj do sen oficiala heredanto. Konforme al la salfranka leĝo, la kandidatiĝo de lia kuzo Eduardo la 3-a de Anglio estis reĵetita pro tio, ke la reĝeco de Francio estas neheredebla per virino. La trono iris finfine al Filipo de Valois, alia kuzo de Karlo, kiu reĝis kiel Filipo la 6-a. Tiu heredado, kontestita de Anglio, fariĝis unu el la ĉefaj kaŭzoj de la Centjara milito.

## Vidu ankaŭ 
* Listo de monarkoj de Francio

Kategorio:Rektaj kapetidoj
Kategorio:Francaj reĝoj
Kategorio:Grafoj de Marĉo
Kategorio:Entombigitoj en baziliko de Saint-Denis
Nunspeet

Dosiero:Loudspeaker.svg**Nunspeet** ()
estas municipo kaj vilaĝo en la nederlanda provinco Gelderland.  Laŭ la stato de  en la municipo vivis  sur areo de  kvadrataj kilometroj (de kiu 0,76 km² estas akvo), kio rezultigas loĝdenson de  loĝantoj/km². 

La teritorio havas komunan limon kun . La vilaĝo Nunspeet mem havas iom pli ol 20 000 loĝantojn, kiuj do konsistigas pli ol du trionojn de ĉiuj municipanoj.

## Eksteraj ligiloj 
*  () 

eta|maldekstra|280ra|

Kategorio:Vilaĝoj de Nederlando
Kategorio:Loĝlokoj en Gelderlando
Kategorio:Municipoj de Gelderlando